**BÜKKI BUSZKÖZLEKEDÉSI FEJLESZTÉSEK**

Örömmel értesítem a turistákat és a Bükkben üdülőket, hogy az aktív turizmus segítése, a Bükk-fennsík turistaútcsomópontjának, a 900 m magasan fekvő Bánkút elérhetőségének javítása érdekében a Volánbusz egyelőre *2021. augusztus 31-ig* szombaton és vasárnap az alábbi menetrend szerint 2 pár buszjáratot közlekedtet **Miskolc, Tisza pályaudvar** és **Bánkút** között, melyek Budapest ill. Nyíregyháza felé/felől az IC vonatokhoz csatlakoznak.

 **i. 8:40 i. 14:40** ⏐ **Miskolc, Tiszai pu.** ↑ é. 11:15 é. 17:15

 i. 8:45 i. 14:45 ⏐ Miskolc, autóbusz-állomás ⏐ i. 11:10 i. 17:10

 i. 9:09 i. 15:09 ⏐ Miskolc, Felsőmajláth ⏐ i. 10:50 i. 16:50

 i. 9:16 i. 15:16 ⏐ Miskolc, Hámor, bej. út ⏐ i. 10:43 i. 16:43

 i. 9:18 i. 15:18 ⏐ Miskolc, Lillafüred, Palotaszálló ⏐ i. 10:41 i. 16:41

 é. 9:50 é. 15:50 ↓ **Bánkút, hegytető** ⏐ **i. 10:10 i. 16:10**

A buszjárat igénybevételével – az autóhoz való visszatérés kényszere nélkül – kiváló túrákat lehet tenni Szentléleken át a Garadna-völgybe, Lillafüredre, Ómassára, Szilvásváradra, Répáshutára ill. a Bánya-hegyi elágazásnál lévő buszmegállóhoz.

Ez a turisztikailag igen fontos megálló a **Miskolc, autóbuszállomás (i. 8:30) – Eger** ill. az (Eger –) **Bánya-hegyi elágazás (i. 16:58)** **– Miskolc, autóbuszállomás** között a **IV.01-től IX.30-ig, vasárnap közlekedő** járattal is elérhető, így a *Bánya-hegyi elágazás* és *Bánkút* között a Bükk-fennsík legszebb turistaútjain kényelmes barangolásokra nyílik lehetőség.

Felhívom a figyelmet, hogy *2021.06.19-től* az **Eger – Felnémet – Felsőtárkány – Bánya-hegyi-elágazás – répáshutai elágazás – Hollóstető – Bükkszentkereszt – Lillafüred – Miskolc** buszjáratpár immár egész évben, szombat, vasárnap, közvetlenül Budapestről ill. Budapestre közlekedik:

 **i. 6:35** ⏐ **Budapest, Stadion** ↑ é. 20:15 é. 18:15

 **i. 8:25** ⏐ **Eger, Autóbusz-állomás** ⏐ i. 18:35 i. 16:35

 i. 8:44 ⏐ Felsőtárkány, Fűtőház ⏐ i. 18:05 i. 16:05

 i. 9:08 ⏐ Répáshuta, Bánya-hegyi elágazás ⏐ i. 17:41 i. 15:41

 i. 9:55 ⏐ **Miskolc, Lillafüred vasútállomás** ⏐ **i. 16:55 i. 14:55**

i. 9:58⏐ Miskolc, Hámor, bej. út ⏐ i. 16:51 i. 14:51

 é. 10:25 ↓ **Miskolc, Autóbusz-állomás** ⏐ **i. 16:25 i. 14:25**

 **\* \*\***

\* *nyári időszámítás ideje alatt* \*\* *téli időszámítás ideje alatt*

A Bánya-hegyi elágazástól szebbnél-szebb túrák tehetők többek között Bánkútra is. *Fontos tudni, hogy a Bánkútról 16:10-kor Miskolcra közlekedő buszról Hámorban (é. 16:43) át lehet szállni a fenti (Miskolc –) Hámor (i. 16:51) – Eger – Budapest hétvégi járatra.*

A túralehetőségek közül kiemelhető a Bánya-hegyi elágazás – Három-kő – Tar-kő – Őserdő – Cserepes-kő – Őr-kő – Szalajka-völgy útvonal, ahonnan a kisvasúttal, majd Szilvásvárad – Szalajka-völgy megállóhelytől *(i. 18:00)* a MÁV vonalon vissza lehet utazni Egerbe. A vonatnak Egerben közvetlen vonatcsatlakozása van Budapest felé. Az autósoknak az Eger, Felnémet – *busz* – Bánya-hegyi elágazás – *gyalogtúra* – Szalajka-völgy – *kisvasút* – Szilvásvárad – *vasút* – Eger, Felnémet túraprogram nyújthat felejthetetlenül változatos élményt.

A bükki túrák gondos megszervezéséhez

a *menetrendek.hu* mellett a Bükk turistatérkép

és a Bükk turistakalauz friss kiadásai

megbízható segítséget nyújtanak.